Ašmintos herbas

Ašmintos herbas – pagrindinis Ašmintos kaimo ir buvusios Ašmintos seniūnijos (Prienų rajono savivaldybė) heraldikos atributas.

 Aprašas 

Herbo skydo sidabriniame lauke virš juodo trikalnio žalias vertikaliai kylantis paukštis pražiotu snapu.

 Simbolika 

Netoli Ašmintos 1969 m. Pociūnuose įkurta eksperimentinė sportinės aviacijos gamykla, kurioje gaminami sklandytuvai, taip pat žinomi už Lietuvos ribų. Čia vyksta Europos sklandymo čempionatai. Dėl to herbui pasirinktas skrydžio simbolis paukštis.

 Istorija 

Herbo idėjai panaudota šioje apylinkėse gimusio poeto Justino Marcinkevičiaus žodžiai: „Panemunių paukšteli žalias, čiulbėk senąja išmintim, giedok visais vargų kryželiais, visais karais, visom mirtim.“Patvirtintas Ašmintos seniūnijos herbo etalonas. 2006-06-08, Lsa.lt (tikrinta 2022-05-18).

Herbo etalono autorius – dailininkas Rolandas Rimkūnas. Lietuvos Respublikos Prezidentas herbą 2006 m. birželio 22 d. patvirtino dekretu Nr. 662.

 Šaltiniai 

Herb
Kategorija:2006 m. patvirtinti Lietuvos gyvenviečių herbai
Kategorija:Prienų rajono savivaldybės gyvenviečių herbai
Kategorija:Lietuvos kaimų herbai